**SREDNJA ŠKOLA BEDEKOVČINA**

**Ljudevita Gaja 1, Bedekovčina**

KLASA: 003-06/22-01/01

UR.BROJ: 2140-86-22-3

Bedekovčina, 12. travnja 2022. godine

**ZAPISNIK**

**sa 11. sjednice Školskog odbora održane dana 12. travnja 2022. godine**

Započeto u 19:00 sati u prostoru Srednje škole Bedekovčina

**Prisutni**: predsjednica Školskog odbora Daniela Usmiani, članovi Školskog odbora: Đurđica Rožić, Daniel Borovčak, Gordana Janđel, Mišel Mrkoci, Jasminka Krepelnik

**Ostali prisutni:** ravnateljica Vera Hrvoj, Petra Čavlek u svojstvu zapisničarke

**Odsutna**: Elvira Belošević

Konstatira se kako je na sjednici prisutno šest članova Školskog odbora te da se može pravovaljano odlučivati.

Predsjednica Daniela Usmiani otvara sjednicu, pozdravlja nazočne članove i predlaže sljedeći

**Dnevni red sjednice:**

1. Verifikacija zapisnika s prethodne sjednice od 2. veljače 2022. godine
2. Davanje prethodne suglasnosti za zapošljavanje po provedenom natječaju:

- za suradnika u odgoju-noćnog pazitelja na neodređeno puno radno vrijeme

1. Donošenje Pravilnika o korištenju službenih vozila i osobnih vozila u službene svrhe

4. Donošenje odluke o prijedlogu otplate dugovanja – Zagorka d.o.o.

1. Odobrenje sufinanciranja dijela edukacije za stručnu suradnicu pedagoginju Tatjanu Papst, prof. pedagogije, sukladno priloženoj molbi

Predsjednica predlaže sljedeću **dopunu dnevnog reda**:

6. Razno - dodjela godišnjih priznanja

Predsjednica Daniela Usmiani podnosi dnevni red i dopunu dnevnog reda na glasovanje te konstatira da je isti jednoglasno usvojen.

**Ad. 1.**

Nitko od prisutnih članova nije imao primjedbi na zapisnik sa 10. sjednice Školskog odbora od 2. veljače 2022. godine, stoga Školski odbor na prijedlog predsjednice sa pet (5) glasova za i (1) jednim suzdržanim donosi

ZAKLJUČAK

Verificira se zapisnik sa 10. sjednice Školskog odbora.

**Ad. 2**

Ravnateljica Vera Hrvoj prisutne izvještava o provedenom natječaju za suradnika/cu u odgoju-noćnog pazitelja/icu na neodređeno puno radno vrijeme. Tako navodi da je dana 15. veljače 2022. godine zaprimljena suglasnost za zapošljavanje za navedene radno mjesto, obzirom da se radi o administrativno tehničkom osoblju, a 1. ožujka 2022. godine je objavljen javni natječaj. Na natječaj su pristigle četiri (4) formalno valjane prijave, i to Silva Čajka, Tamare Mohač, Vedrana Šenjuga i Natalije Majsec. Pisani dio testiranja održan je dana 29. ožujka 2022. godine, a kojem su pristupili kandidati Silvo Čajko, Tamara Mohač i Vedran Šenjug, a usmeni (intervju) je povjerenstvo za provedbu natječaja provelo 30. ožujka 2022. godine, nakon kojeg je sastavilo rang listu kandidata koju je uputilo ravnateljici na daljnje odlučivanje. Nakon ponovne analize pristiglih prijava na natječaj i natječajne dokumentacije, navodi da je došla do zaključka da rang lista kandidata nije formalno ispravna, odnosno da kandidatkinja Tamara Mohač ne ispunjava formalne uvjete natječaja, odnosno nema jednu (1) godinu radnog iskustva u djelatnosti odgoja i obrazovanja, a upućena je u daljnju natječajnu proceduru. Na temelju prethodno navedenog predlaže Školskom odboru donošenje odluke o neizboru kandidata zbog nepravilnosti u postupku utvrđivanju rang liste kandidata i raspisivanje novog natječaja. Na upit Gordane Janđel je li tko bio dosada zaposlena na tom radnom mjestu, navodi da je temeljem ugovora na određeno vrijeme do 60 dana, a do dobivanja suglasnosti ministarstva, bio zaposlen kandidat Vedran Šenjug. Dodatno pojašnjava kako je Tamara Mohač od 1. rujna 2021. godine zaposlena na radnom mjestu pomoćnice u nastavi u nepunom radnom vremenu u osnovnoj školi te da stoga ne ispunjava formalan uvjet natječaja od jedne (1) godine radnog iskustva u djelatnosti odgoja i obrazovanja, zbog čega je povjerenstvo za provedbu natječaja trebalo njezinu prijavu odbaciti kao formalno nevaljanu.

Kako bi se takve situacije izbjegle ubuduće, Daniela Usmiani i Mišel Mrkoci preporučuju povjerenstvima za provedbu natječaja zajednički i detaljniji pregled natječajne dokumentacije.

Na prijedlog predsjednice da se donese odluka o neizboru kandidata zbog formalnog propusta u natječajnoj proceduri te da se ponovno provede novi natječaj, Školski odbor donosi jednoglasno

ODLUKU

I. Donosi se odluka o neizboru kandidata zbog formalnog propusta u natječajnom postupku.

II. Donosi se odluka o ponovnom provođenju natječaja za zasnivanje radnog odnosa na neodređeno puno radno vrijeme za radno mjesto suradnik/ca u odgoju – noćni pazitelja/ica.

III. Ove odluke se prilažu zapisniku i čine njegov sastavni dio.

**Ad. 3**

Ravnateljica Vera Hrvoj prisutnima predstavlja prijedlog Pravilnika o korištenju službenih vozila i osobnih vozila u službene svrhe (dalje u tekstu: Pravilnik). Naglašava da su se službena vozila do sada u praksi koristila u skladu sa prijedlogom Pravilnika.

Navodi i da je Škola u obvezi do 30. lipnja 2022. godine donijeti pravilnik kojim će se urediti materija ostvarivanja i raspolaganja vlastitim sredstvima Škole.

Na prijedlog Pravilnika Daniela Usmiani iznosi primjedbu kako u Pravilniku nije predviđena mogućnost korištenja službenih vozila u okviru projekata, odnosno domaćinstava u slučajevima kada je potrebno organizirati prijevoz gostiju, a u praksi se službena vozila koriste i u svrhu.

Mišel Mrkoci iznosi komentar da su predloženim Pravilnikom detaljno specificirane situacije u kojima se službena vozila mogu koristiti. Smatra da to nije potrebno jer će se u stvarnosti pojavljivati nove individualne situacije, već da je važno da postoji suglasnost osobe odgovorne za dodjelu vozila. U tom smislu predlaže da se Pravilnik poopći.

Nastavno na navedeno, Daniela Usmiani predlaže da se u članak 4. Pravilnika doda formulacija „ i za ostale potrebe u okviru djelatnosti škole“, a ostali članove navode da su s time suglasni.

Na prijedlog predsjednice, Školski odbor jednoglasno

ODLUKU

I. Donosi se Pravilnik o korištenju službenih vozila i osobnih vozila u službene svrhe uz dopunu članka 4. prema kojoj se dodaje formulacija „ i za ostale potrebe u okviru djelatnosti škole“.

II. Ova odluka se prilaže zapisniku i čini njegov sastavni dio.

**Ad. 4**

Ravnateljica Vera Hrvoj prisutnima izlaže prijedlog otplate dugovanja koje tvrtka Zagorka d.o.o. ima prema Srednjoj školi Bedekovčina. Tako je sukladno dogovoru postignutom na sastanku održanom 31. ožujka 2022. godine, kojem su prisustvovali direktor Zvonko Jakuš, ravnateljica Vera Hrvoj, voditeljica računovodstva Ivana Spevec i tajnica Petra Čavlek, dana 8. travnja 2022. godine zaprimljen dopis trgovačkog društva Zagorke d.o.o. u kojoj je sadržan sljedeći plan otplate postojećih i obveza kako slijedi:

- dospjele tri rate iz sporazuma o otplati duga podmirit će do 15.04.2022. godine;

- polovicu iznosa računa za najam iz siječnja 2022. godine podmirit će do 30.05.2022. godine; drugu polovicu iznosa podmirit će do 30.09.2022. godine;

- polovicu iznosa nove fakture za period 2022.-2023. podmirit će do 31.12.2022. godine, a drugu polovicu do 31.03.2023. godine.

Na prijedlog predsjednice, Školski odbor jednoglasno donosi

ODLUKU

I. Usvaja se prijedlog otplate dugovanja koje trgovačko društvo Zagorka d.o.o. ima prema Srednjoj školi Bedekovčina.

II. Ova odluka se prilaže zapisniku i čini njegov sastavni dio.

**Ad. 5**

Ravnateljica Vera Hrvoj prisutnima izlaže molbu stručne suradnice pedagoginje Tatjane Papst za financiranje 7. modula edukacije u iznosu od 2.800,00 kn. Objašnjava da se radi o art terapiji koju primjenjuje na učenike s posebnim potrebama.

Daniela Usmiani ističe da su edukcije i kontinuirana stručna usavršavanja nastavnika važna, no da bi pri odobravanju istih trebalo utvrditi jasne kriterije, kako bi svi zaposlenici bili jednaki u pravima. Mišel Mrkoci je mišljenja kako bi se trebala formirati stavka u financijskom planu „Stručna usavršavanja“ ili donijeti pravilnik koji će regulirati tu materiju. Nastavno na navedeno Daniela Usmiani predlaže kriterije, kao što su iznos financiranja/sufinanciranja, vremenski okvir kojim se radnik obvezuje na rad u školi, svrha i ostali uvjeti.

Članovi Školskog odbora donose zaključak prema kojem se stručne službe Škole zadužuju izraditi nacrt pravilnika kojim će se regulirati materija financiranja/sufinanciranja edukacija radnika Srednje škole Bedekovčina.

Na prijedlog predsjednice, Školski odbor jednoglasno donosi

ODLUKU

I. Tatjani Papst, stručnoj suradnici pedagoginji, odobrava se financiranje 7. modula edukacije.

II. Ova odluke se prilažu zapisniku i čine njegov sastavni dio.

**Ad. 6**

Vezano uz svečanu dodjelu godišnjih priznanja, predsjednica Daniela Usmiani predlaže da se objedine svečane dodjele godišnjih priznanja za 2021. i 2022. godinu, budući da nema slobodnih termina za održavanje, sa čime su prisutni članovi suglasni.

Također, ravnateljica Vera Hrvoj obavještava prisutne kako se ove godine obilježava 30 godina Medicinskog učilišta Srednje škole Bedekovčina te da je u tijeku izrada monografije.

Završeno: 20:00 sati

Zapisničarka: Predsjednica Školskog odbora:

Petra Čavlek, mag.iur. Daniela Usmiani, prof.